  Виталий Пронин Усьтӥськизы Ижысь зоопарк но шаерысьтымы музейёс.Туспуктӥз Мария Векшина Удмурт Элькун самоизоляциысь пумен потыны кутскиз. Та арня вискын Тӧро Александр Бречалов ивортӥз, кыӵе удысъёслы ужаны лэземын. 12-тӥ майысен ужаны кутскизы: автосалонъёс, сад-бакча тӥрлыкен вуз карись интыос, обработкаен вырись предприятиос, оценка лэсьтӥсь компаниос, нотариусъёс, адвокатъёс, судъёс, МФЦ-ос. 14-тӥ майысен, Ижкарын но Вотка ёросысь Новый каргуртын сяна, усьтӥськизы промышленной товаръёсын вуз карись лавкаос. Но огвакытэ магазинэ трос кузя пырыны лэземын ӧвӧл, 4 квадрат метрлы 1 мурт луыны кулэ. Ижын усьтӥськизы 400 квадрат метрлэсь пичигес гинэ лавкаос, кудъёсызлэн пырон ӧсъёссы нимаз. Озьы ик 14-тӥ майысен усьтӥськизы паркъёс но скверъёс. 21 часозь мугорез кыдатыны яра ни стадионъёсын. Усьтӥськизы Ижысь зоопарк но шаерысьтымы музейёс. Зэм, татын трос калыкен ужрадъёс ортчытъяны лэземын ӧвӧл на. Сергей Захаров Теги: коронавирус  